stanford-oval/wikipedia huggingface dataset:
Frida Kahlo -museo

Frida Kahlo -museon julkisivu
Frida Kahlo -museo (espanjaksi Museo Frida Kahlo), on meksikolaisen taiteilijan Frida Kahlon elämää ja taidetta esittelevä museo. Se sijaitsee Coyoacánin hallintoalueella Méxicossa. Talo tunnetaan myös nimellä La Casa Azul (Sininen talo) ulkoseinien koboltinsinisen värin takia.
Museossa on nähtävillä Frida Kahlon ja hänen miehensä Diego Riveran taidetta, heidän ystäviensä ja aikalaistensa kuten Marcel Duchampin ja Yves Tanguyn teoksia sekä Riveran keräämää esikolumbiaanista taidetta. Pariskunnan elämästä kertovat kotimuseon arkiset esineet. Esillä on mm. huonekaluja, työvälineitä, Kahlon pyörätuoli sekä vaatteita ja ortopedisia korsetteja. Museossa voi tutustua myös Kahlon päiväkirjoihin. Taiteilijan makuuhuoneessa säilytetään hänen tuhkauurnaansa.
Kodista museoksi

Frida Kahlo syntyi nykyisin museona toimivassa talossa vuonna 1907. Hän asui siinä merkittävän osan elämästään, osin yhdessä Diego Riveran kanssa. Kahlo kuoli talossa vuonna 1954.
Frida Kahlon kuoleman jälkeen vuonna 1955 Diego Rivera lahjoitti talon irtaimistoineen Meksikon kansalle, jotta se muutettaisiin museoksi. Kahlo oli esittänyt toiveen talon museoinnista jo vuosia ennen kuolemaansa.
Rakennuksen vaiheita

Talon rakensi vuonna 1904 Frida Kahlon isä Guillermo Kahlo. Diego Rivera osti sen häneltä myöhemmin.
Taloa remontoitiin useaan kertaan sinä aikana, kun Frida Kahlo ja Diego Rivera asuivat siinä. Siihen rakennettiin lisäosa vuonna 1947. Rivera suunnitteli muutostyöt ja johti niitä. Rakennus muistuttaa muodoltaan U-kirjainta. Sen keskellä on vihreä sisäpiha, jolla sijaitsee mm. Riveran rakentama pyramidi, jonka päällä esitellään esikolumbiaanisia kulttiesineitä.
Kahlon ja Riveran taiteilijakodin kuuluisiin vieraisiin kuuluvat mm. Sergei Eisenstein, Nelson Rockefeller, George Gershwin sekä Lev Trotski, joka asui talossa vieraana saavuttuaan Meksikoon vuonna 1937.
Aiheesta muualla

Kuvia tai muita tiedostoja aiheesta Frida Kahlo -museo Wikimedia Commonsissa
Museon sisäänkäynti
Fumio Sasahara

| Mitalit> Maa:   Japani.Miesten judo.MM-kilpailut  | Mitalit> Maa:   Japani.Miesten judo.MM-kilpailut  | Mitalit> Maa:   Japani.Miesten judo.MM-kilpailut  | Maa:   Japani> Miesten judo. |
| --- | --- | --- | --- |
|  Kultaa | México 1969 | 93 kg |  |
|  Kultaa | Ludwigshafen am Rhein 1971 | 93 kg |  |
Fumio Sasahara (jap. 笹原 富美雄; s. 28. maaliskuuta 1945) on japanilainen judoka.
Sasahara voitti nuorempana opiskelijoiden maailmanmestaruuden alle 93-kiloisten sarjassa ja sai samoissa kisoissa hopeaa avoimesta sarjasta, ja vuonna 1969 hän sai alle 93-kiloisten MM-kultaa. Hän voitti maailmanmestaruuden toistamiseen Ludwigshafen am Rheinissä vuonna 1971 pidetyissä kisoissa. Kahden maailmanmestaruuden jälkeen Sasahara lähti ennakkosuosikkina Münchenin olympialaisiin 1972, mutta jäi jaetulle kolmannelletoista tilalle.
Frances McDormandin filmografia

Frances McDormand (s. 1957) on yhdysvaltalainen Oscar-palkittu näyttelijä.
Näyttelijänä > Elokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1984 | Blood Simple | Blood Simple | Abby |
| 1985 | Konnajengi | Crimewave | nunna |
| 1987 | Arizona Baby | Raising Arizona | Dot |
| 1988 | Mississippi palaa | Mississippi Burning | rouva Pell |
| 1989 | Sodan kahleet | Chatta­hoochee | Mae Foley |
| 1990 | Salainen muistio | Hidden Agenda | Ingrid Jessner |
| 1990 | Darkman | Darkman | Julie Hastings |
| 1990 | Miller’s Crossing – vaarallista peliä | Miller’s Crossing | pormestarin sihteeri |
| 1991 | Barton Fink | Barton Fink | teatteri­näyttelijä (ääni) |
| 1991 | Lihakauppiaan vaimo | The Butcher’s Wife | Grace |
| 1992 | Hervottomat hautajaiset | Passed Away | Nora Scanlan |
| 1993 | Short Cuts – oiko­polkuja | Short Cuts | Betty Weathers |
| 1994 | Särkyneet sydämet | Bleeding Hearts | nainen televisiossa |
| 1995 | Nainen Burmassa | Beyond Rangoon | Andy Bow­man |
| 1995 | Palookaville | Palooka­ville | June |
| 1996 | Fargo | Fargo | Marge Gunder­son |
| 1996 | Alaston pelko | Primal Fear | tohtori Molly Arrington |
| 1996 | Lone Star | Lone Star | Bunny |
| 1997 | Tie paratiisiin | Paradise Road | tohtori Verstak |
| 1998 | Likainen homma | Johnny Skidmarks | Alice |
| 1998 | Madeline | Madeline | neiti Clavel |
| 1998 | Kielletty rakkaus | Talk of Angels | Conlon |
| 2000 | Wonder Boys | Wonder Boys | kanslia­päällikkö Sara Gaskell |
| 2000 | Melkein julkkis | Almost Famous | Elaine Miller |
| 2001 | Mies joka ei ollut siellä | The Man Who Wasn’t There | Doris Crane |
| 2002 | Laurel Canyon | Laurel Canyon | Jane |
| 2002 | Murhaajan merkki | City by the Sea | Michelle |
| 2003 | Jotain annettavaa | Something’s Gotta Give | Zoe Barry |
| 2005 | North Country | North Country | Glory Dodge |
| 2005 | Æon Flux | Æon Flux | kapinallis­johtaja ”Käsittelijä” |
| 2006 | Rakkaat rikkaat ystävät | Friends with Money | Jane |
| 2008 | Miss Pettigrew – päivä täynnä elämää | Miss Petti­grew Lives for a Day | Guinevere Petti­grew |
| 2008 | Burn After Reading | Burn After Reading | Linda Litzke |
| 2011 | This Must Be the Place | This Must Be the Place | Jane |
| 2011 | Transformers: Kuun pimeä puoli | Trans­formers: Dark of the Moon | Charlotte Mearing |
| 2012 | Moonrise Kingdom | Moon­rise King­dom | Laura Bishop |
| 2012 | Madagascar 3 | Madagascar 3: Europe’s Most Wanted | kapteeni Chantel DuBois (ääni) |
| 2012 | Promised Land | Promised Land | Sue Thoma­son |
| 2015 | Kunnon dinosaurus | The Good Dinosaur | Momma Ida (ääni) |
| 2016 | Hail, Caesar! | Hail, Caesar! | C. C. Calhoun |
| 2017 | Three Billboards Outside Ebbing, Missouri | Three Bill­boards Out­side Ebbing, Missouri | Mildred Hayes |
| 2018 | Isle of Dogs | Isle of Dogs | Nelson (ääni) |
| 2020 | Nomadland | Nomad­land | Fern |
| 2021 | The French Dispatch | The French Dis­patch | Lucinda Krementz |
| 2022 | Women Talking | Women Talking | Scarface Janz |
Näyttelijänä > Televisioelokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1985 | Skandaali myy | Scandal Sheet | nainen |
| 1986 | Tony Cimon tuomio | Vengeance: The Story of Tony Cimo | Brigette |
| 1992 | Hulluna rakkaudesta | Crazy in Love | Clare |
| 1995 | Kunnon miehet | The Good Old Boys | Eve Callo­way |
| 1996 | Hidden in America | Hidden in America | Gus |
Näyttelijänä > Lyhytelokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1996 | — | Plain Pleasures | nainen |
| 1998 | — | Big Bird Gets Lost | Frances |
| 2000 | — | Edwurd Fud­wupper Fibbed Big | aikuinen Fannie (ääni) |
| 2001 | — | Up­heaval | Anne |
| 2004 | — | Last Night | Marit Such |
Näyttelijänä > Televisio

| Vuosi | Suomenkielinen nimi | Alkuperäinen nimi | Rooli | Jakson nimi / jaksojen määrä |
| --- | --- | --- | --- | --- |
| 1985 | Hunter | Hunter | Nina Sloan | ”The Garbage Man” |
| 1985 | Hill Street Blues | Hill Street Blues | puolustus­asian­ajaja Connie Chap­man |  6:  ”Hammas­lääkäri sängyn laidalla”, alk. ”Dr. Hoof and Mouth”  ”Viimeinen parhaiten nauraa”, alk. ”Washington Deceased”  ”Yhden miehen orkesteri”, alk. ”Passage to Libya”  ”Elävänä vai kuolleena?”, alk. ”The Life and Time of Dominic Florio Jr.”  ”Pari­valjakon ero”, alk. ”G.Q.”  ”Katujen kuningattaret”, alk. ”Queen for a Day”  |
| 1986 | Kovaa peliä Bostonissa | Spenser: For Hire | Mary | ”A Day’s Wages” |
| 1986 | Pelon rajalla | The Twi­light Zone | Amanda Strick­land | ”Need to Know / Red Snow” |
| 1987 | — | Leg Work | Willie Pipal | 10 |
| 1993 | — | Genesis Survivor Gaiarth | allas­tyttö (ääni; engl. dubbaus) | ”Stage 3” |
| 1995 | — | Great Performances | mono­login pitäjä | ”Talking With” |
| 2001 | — | American Experience | Victoria Price (ääni) | ”Scotts­boro: An American Tragedy” |
| 2001–2002 | — | State of Grace | aikuinen Hannah Ray­burn   kertoja (ääni) | 39 |
| 2006 | Simpsonit | The Simpsons | rehtori Melanie Upfoot (ääni) | ”Tytöt tahtoo laskea”, alk. ”Girls Just Want to Have Sums” |
| 2014 | Olive Kitte­ridge | Olive Kitte­ridge | Olive Kitte­ridge | 4-osainen mini­sarja |
Tuottajana

Tuottajana
Vastaavana tuottajana
| Vuosi | Suomenkielinen nimi | Alkuperäinen nimi | T | VT | Laji | Huom>  |
| --- | --- | --- | --- | --- | --- | --- |
| 2014 | Every Secret Thing | Every Secret Thing | T | — | elo­kuva | — |
| 2014 | Olive Kitte­ridge | Olive Kitteridge | — | VT | mini­sarja | 4 osaa; myös näyttelijänä |
| 2020 | Nomadland | Noma­dland | T | — | elo­kuva | — |
Aiheesta muualla

Frances McDormandin filmografia Internet Movie Databasessa. (englanniksi)
Fuji Speedway

| Fuji International Speedway |
| --- | --- |

Sijainti:  Oyama, Shizuoka, Japani
Radan pituus:  4,563 km
Mutkia:  16
Rataennätys:  1.18,426 ( Felipe Massa, Ferrari, 2008)
Suurimmat tapahtumat:  Formula 1 (1976–1977, 2007–2008), FIA WEC (2012–), JLMC, Super GT, Kesäolympialaiset 2020
Formula 1
Kilpailun pituus:  305,721 km, 67 kierrosta
Ensimmäinen GP:  1976
Viimeinen GP:  2008
Grand Prix’itä ajettu:  4
Eniten voittoja:  Fernando Alonso Lewis Hamilton James Hunt Mario Andretti (1)
Fuji Speedway (jap. 富士スピードウェイ, Fuji Supīdowei) on Toyotan omistama moottorirata Japanissa Shizuokan prefektuurissa. Kuuluisa Fuji-vuori sijaitsee noin 15 kilometrin etäisyydellä radasta länteen.
Radalla järjestettiin Formula ykkösten Japanin Grand Prix vuosina 1976 ja 1977. Fuji pudotettiin kisakalenterista vuoden 1977 jälkeen kun, Gilles Villeneuven Ferrari lensi turva-aidan ylitse. Villeneuve itse selvisi onnettumuudesta, mutta katsoja ja ratatoimitsija kuolivat. Vuosina 2007 ja 2008 Japanin GP ajettiin Fujin radalla ja vuoden 2009 jälkeen siellä oli tarkoitus ajaa Suzukan kanssa vuorovuosina. Fuji Speedway kuitenkin luopui paikastaan kisakalenterissa, ja jatkossa Japanin GP ajetaan Suzukassa.
Radan uudistamiseen, joka valmistui vuonna 2005, käytettiin 140 miljoonaa euroa ja sen suunnittelusta vastasi Hermann Tilke. Radan suurin erikoisuus on pitkä pääsuora, jolla on mittaa 1475 metriä ja se on Formula 1-sarjan pisin. Pääsuoran jälkeen alamäkeen kääntyvä ensimmäinen mutka tarjoaa hyvän ohitusmahdollisuuden. Radalla on myös hyvät turva-alueet.
Radalla ajetaan Fujin 6 tunnin ajo osana FIA World Endurance Championship -sarjaa, sekä Fujin 500 kilometrin ajo ja Fujin 300 kilometrin ajo osana Super GT -sarjaa.
Fuji Speedway on ensimmäinen tosielämän rata, joka on esiintynyt videopelissä.
Voittajat > Formula 1

| Vuosi | Kuljettaja | Talli | Raportti |
| --- | --- | --- | --- |
| 1976 |  Mario Andretti | Lotus-Ford | Raportti |
| 1977 |  James Hunt | McLaren-Ford | Raportti |
| 2007 |  Lewis Hamilton | McLaren-Mercedes | Raportti |
| 2008 |  Fernando Alonso | Renault | Raportti |
Voittajat > FIA WEC

| Vuosi | Kuljettaja | Talli | Raportti |
| --- | --- | --- | --- |
| 2012 |  Alexander Wurz  Nicolas Lapierre  Kazuki Nakajima | Toyota Racing | Raportti |
| 2013 |  Alexander Wurz  Nicolas Lapierre  Kazuki Nakajima | Toyota Racing | Raportti |
| 2014 |  Sébastien Buemi  Anthony Davidson | Toyota Racing | Raportti |
| 2015 |  Timo Bernhard  Mark Webber  Brendon Hartley | Porsche Team | Raportti |
Kuvia

Pääkatsomo
Varikkosuora
Hairpin -mutka
Fuji (vuori)
Gabriella Cilmi

| Gabriella Cilmi |
| --- | --- |
 Gabriella Cilmi vuonna 2010.
Henkilötiedot
Syntynyt: 10. lokakuuta 1991 (ikä 33) Melbourne, Australia
Ammatti:  Laulaja
Muusikko
Laulukielet:  Englanti
Aktiivisena:  2005-
Tyylilajit:  Pop, funk rock, R&B, country
Levy-yhtiöt:  Warner Music Island Records Xenomania Universal Republic (Yhdysvallat)
  [ Muokkaa Wikidatassa ] [ ohje ]  
Gabriella Lucia Cilmi (s. 10. lokakuuta 1991 Melbourne, Australia) on australialainen pop-laulaja. Hän on parhaiten tunnettu singlestään Sweet About Me, joka julkaistiin Australiassa huhtikuussa 2008. Sama kappale on tullut tutuksi myös Rexonan TV-mainoksessa. Samana vuonna Cilmi voitti kuusi ARIA-palkintoa, muun muassa "Vuoden single"- ja "Paras naisartisti" -palkinnot.
Diskografia > Albumit

Lessons to Be Learned (2008)
Ten (2010)
The Sting (2013)
Diskografia > Singlet

"Sanctuary" (2007)
"Sweet About Me" (2008)
"Don't Wanna Go to Bed Now" (2008) (vain Australia)
"Save the Lies" (2008)
"Warm This Winter" (2008)
"On a Mission" (2010)
"Hearts Don't Lie" (2010)
"Defender / Magic Carpet Ride" (2010)
"The Sting" (2013)
"Symmetry" (2013)
Aiheesta muualla

Wikimedia Commonsissa on kuvia tai muita tiedostoja aiheesta .
Cilmin englantilainen kotisivu
Cilmin australialainen kotisivu (Arkistoitu – Internet Archive)
Gabriella Cilmi Internet Movie Databasessa. (englanniksi)
Gabriella Cilmi Myspacessa (englanniksi)
Marteria

Marteria esiintyy vuonna 2011
Marten Laciny, tunnetaan paremmin taiteilijanimillään Marteria ja Marsimoto; (s. 4. joulukuuta 1982 Rostock) on saksalainen elektro/rap-artisti. Marteria on julkaissut kolme albumia levy-yhtiönään Four Music. Tämä levy-yhtiö on ollut hänellä vuodesta 2008.
Debyyttialbumi Base Ventura julkaistiin vuonna 2007. Toinen albumi Zum Glück in die Zukunft julkaistiin vuonna 2010 ja kolmas albumi Zum Glück in die Zukunft II vuonna 2014. Marterian vuonna 2010 yhdessä Yashan kanssa julkaisema single Verstrahlt valittiin EA Sportsin konsolipelin FIFA 12:n soundtrackille. Marteria pelasi itsekin nuorempana jalkapalloa. Oikean laitapuolustajan paikalla pelannut 188-senttinen Marteria edusti Hansa Rostockia ja pelasi Saksan alle 17-vuotiaiden maajoukkueessa.
Hän on julkaissut yhdeksän singleä, joista ensimmäinen oli nimeltään Zum König geboren, jolla hän osallistui myös vuoden 2009 Bundesvision laulukilpailuun.
Marsimoto

Laciny on onnistunut lyömään itsensä läpi myös toisella aliaksellaan, Marsimotolla. Toisin kuin omana itsenään esiintyvä Marteria, Marsimoto on naamion taakse piiloutunut supersankarimainen kannabikseen mieltynyt ja surrealistinen hahmo jonka ääni on muokattu tietokoneella kimeämmäksi. Marsimoton musiikki on myös paljon kokeilevampaa ja elektronisempaa ja mm. vaikutteet reggaesta, dubstepista ja housesta ovat yleisiä.
Käännös suomeksi
Martha & the Vandellas

| Martha & the Vandellas |
| --- | --- |
 Martha & the Vandellas vuonna 1965.
Tiedot
Toiminnassa:  1957–1972
Tyylilaji:  rhythm and blues, soul, pop
Kotipaikka:  Detroit, Michigan, Yhdysvallat
Laulukieli:  englanti
Jäsenet:  Martha Reeves and the Vandellas Martha Reeves Lois Reeves Delphine Reeves  The Vandellas Rosalind Ashford Holmes Annette Beard Helton Roschelle Laughhunn
Levy-yhtiö:  Gordy
Infobox OKNimi-testi OK: 
Martha & the Vandellas oli 1960-luvun suosituimpia Motown-yhtyeitä. Yhtye tunnettiin alkuaikoinaan myös nimillä The Del-Phis, The Vels ja Martha Reeves & The Vandellas. Yhtyeen tunnetuimpia kappaleita ovat ”(Love Is Like a) Heat Wave” ja ”Dancing in the Street”.
Aiheesta muualla

The History of Rock and Roll – The Vandellas (englanniksi)
Fun (täsmennyssivu)

Fun tai FUN voi tarkoittaa seuraavia:
Fun, fun., yhdysvaltalainen indie pop -yhtye
FUN, France université numérique, yliopistojen järjestämiä avoimia verkkokursseja tarjoava ranskalainen yritys
FUN Tampere, Tampereella toiminut kaupallinen radioasema
Liikuntakeskus FUN, suomalainen kuntokeskusketju
Fun?, suomalaisen punk-yhtye Widowsin ensimmäinen studioalbumi vuodelta 1980.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fun”, voi hakea sivunnimihaulla, laajalla sivunnimihaulla tai tekstihaulla.
Georg Mauritz von Essen

Georg Mauritz von Essen (16. tammikuuta 1850 Vöyri – 27. kesäkuuta 1937 Turku) oli suomalainen lääkäri ja valtiopäivämies.
Von Essenin vanhemmat olivat panimon isännöitsijä Georg Magnus von Essen ja Celina Elisabet Kjemmer ja puoliso vuodesta 1879 Olga von Willebrand (k. 1931). Von Essen tuli ylioppilaaksi Turussa 1869 ja valmistui filosofian maisteriksi 1873 ja lääketieteen lisensiaatiksi 1880. Von Essen oli 1889–1907 Turun lääninvankilan lääkäri, 1907–1917 Tammelan piirin piirilääkäri ja 1918–1923 Turun pakkotyölaitoksen lääkäri. Hänellä oli myös useita kunnallisia luottamustehtäviä ja hän oli Turun kaupunginvaltuuston jäsen 1893–1907.
Von Essen oli aatelissäädyssä edustaja valtiopäivillä 1899.
Georg Meerwein

Georg Meerwein (1932 Bickensohl am Kaiserstuhl – 25. joulukuuta 2016) oli saksalainen oboisti ja musiikkipedagogi.
Meerwein opiskeli alun perin protestanttista kirkkomusiikkia Karlsruhessa ja sitten oboensoittoa Freiburgin musiikkiyliopistossa. Hän toimi vuosina 1962–1996 ensimmäisenä oboistina ja englannintorvensoittajana Bambergin sinfoniaorkesterissa. Hän esiintyi myös solistina eri puolilla maailmaa vuosikymmenten ajan. Meerwein teki lukuisia radio- ja televisioesiintymisiä sekä muun muassa levytti Wolfgang Amadeus Mozartin Pianokvinteton (K. 452) Ingrid Haeblerin kanssa Philips Recordsille.
Meerwein vieraili professorina eri yliopistoissa Euroopassa ja Latinalaisessa Amerikassa, esimerkiksi Universidade Federal da Bahiassa vuosina 1958–1961. Hän piti vuosina 1989–2009 mestarikursseja useissa Etelä-Amerikan maissa. Meerweinin johdolla opiskeli muiden muassa Albrecht Mayer.
Georg Masalin

Georg Masalin (1937)
Georg Masalin (6. huhtikuuta 1877 Viipuri – 8. maaliskuuta 1955 Porvoo) oli suomalainen yrittäjä ja yritysjohtaja, joka sai kauppaneuvoksen arvonimen.
Masalinin vanhemmat olivat kappalainen Bror Karl Masalin ja Hilda Weman ja puoliso vuodesta 1910 sairaanhoitaja Elna Alice Relander. Masalin kävi kansakoulun Viipurissa, neljä luokkaa Hämeenlinnan normaalilyseota 1887–1892 ja viidennen luokan sekä kuudetta luokkaa ruotsinkielisessä reaalilyseossa Turussa 1895–1896. Insinööriopintoja Masalin harjoitti Mittweidan teknillisessä opistossa Saksassa 1899–1901 ja oli ylimääräinen oppilas Suomen Polyteknillisessä opistossa ja Suomen Liikemiesten Kauppaopistossa 1904–1905. Hän teki myös opintomatkoja Eurooppaan.
Masalin työskenteli turkulaisissa yrityksissä 1893–1899, oli Allgemeine Elektricitäts-Gesellschaftin piirtäjä Frankfurt am Mainissa 1900–1901, AG Brown Boveri & Cie:n harjoittelija Mannheimissa 1901–1902, Finska Elektrokemiska Ab:n insinööri Imatralla 1902–1904, Paul Wahl & Co:n sähköosaston insinööri Turussa 1905–1909 sekä Allgemeine Elektricitäts-Gesellschaftin insinööri Viipurissa 1909–1911.
Wiborgs Elektriska och maskinaffär G. Masalin -yhtiön perustaja, omistaja ja toimitusjohtaja Masalin oli 1911–1918 sekä J. E. Cronvallin eli vuodesta 1936 Oy Cronvall Ab:n pääosakas ja toimitusjohtaja 1919–1947 ja johtokunnan puheenjohtaja vuodesta 1948. Masalin oli myös Tehdasosakeyhtiö Sepon pääosakas ja toimitusjohtaja 1914–1918, Suomen Kaapelitehdas -yhtiön osakas vuodesta 1917 ja johtokunnan jäsen 1927–1948, Wiipurin Sähkö- ja Koneliike -yhtiön osakas ja johtokunnan jäsen sekä Osakeyhtiö Palokaluston eli vuodesta 1930 Oy Masalin & Co Ab:n ja myöhemmin MAKO:n perustajaosakas ja johtokunnan puheenjohtaja 1920–1933. Hänellä oli myös useita luottamustehtäviä. Kauppaneuvoksen arvonimen Masalin sai 1947. Taiteilija Eero Järnefelt maalasi hänen muotokuvansa 1938.
Martha Argerich

| Martha Argerich |
| --- | --- |
 Argerich vuonna 2015.
Henkilötiedot
Syntynyt: 5. kesäkuuta 1941 (ikä 83)
Muusikko
Tyylilajit:  kamarimusiikki konserttimusiikki
Soittimet:  piano
Levy-yhtiöt:  EMI, Sony, Philips, Teldec, DGG
  [ Muokkaa Wikidatassa ] [ ohje ]  
Martha Argerich (s. 5. kesäkuuta 1941) on argentiinalainen pianisti.
Argerich syntyi Buenos Airesissa. Äiti opetti hänet soittamaan pianoa. Hän esiintyi julkisesti ensimmäistä kertaa jo 8-vuotiaana soittamalla erään Wolfgang Amadeus Mozartin pianokonserton. Vuonna 1955 Argerichin perhe muutti Eurooppaan. Täällä hän opiskeli Friedrich Guldan ja Arturo Benedetti Michelangelin johdolla. Vuonna 1957 Martha Argerich voitti kaksi pianokilpailua muutaman viikon sisällä. Vuonna 1965 hän voitti Varsovan kansainvälisen Chopin-kilpailun. Ensimmäisen levytyksensä Deutsche Grammophonille hän teki vuonna 1967. Tästä alkoi vuosikymeniä kestänyt yhteistyö.
Argerichin laajaan ohjelmistoon kuuluu sävellyksiä 1800- ja 1900-luvun suurilta säveltäjiltä kuten Chopin, Schumann, Liszt, Debussy, Ravel, Franck, Prokofiev, Stravinski,  Šostakovitš, Tšaikovski, Bartok ja Messiaen sekä varhaisemmilta säveltäjiltä kuten Bach, Mozart ja Beethoven.
Argerich on kertonut tuntevansa olonsa yksinäiseksi sooloesityksissä. Hän suosii kamarimusiikkia ja konserttoja. Kamarimusiikkia hän on esittänyt 17-vuotiaasta alkaen. Hän on työskennellyt monien pianistien, muun muassa viulisti Gidon Kremerin ja sellistien Mischa Maisky ja Mstislav Rostropovitsh  kanssa.
Argerich on saanut kolme Grammy-palkintoa ja useita muita huomionosoituksia.
Aiheesta muualla

Kuvia tai muita tiedostoja aiheesta Martha Argerich Wikimedia Commonsissa
Garigeba qelmtsipis karisa

Garigeba qelmtsipis karisa (georg. გარიგება ჴელმწიფის კარისა, 'kuninkaallisen hovin säädökset', 'kuninkaallisen hovin perustuslaki') on keskiaikainen georgialainen lakiteksti. Sen laatimisajankohtana on yleisesti pidetty kuningas Giorgi V Loistavan toista hallituskautta (1314–1346) tai aikaa sen lähellä. Vain osa alkuperäistekstistä on säilynyt yhden 1600-luvun käsikirjoituksen muodossa. Teos on merkittävä dokumentti, joka kertoo Georgian kuningaskunnan rakenteesta ja täydentää 1700-luvun alun tutkijan prinssi Vakhuštin kertomusta Georgian keskiaikaisesta hovista ja hallintojärjestelmästä.
Kuninkaallisen hovin säädösten säilyneessä osassa annetaan systemaattinen ja yksityiskohtaisen selkeä kuvaus keskiajan Georgian hovista, hallintokoneistosta ja sosiaalisesta rakenteesta. Jotkin tekstin osiot perustuvat selvästi 1000- ja 1100-luvuille ulottuvaan perinteeseen. Tärkeimpiin lukuihin kuuluvat ne, jotka käsittelevät hovietikettiä, kuten kruunajaisseremonian järjestystä, kuninkaan pukeutumista, kuninkaallisten päivällisten tarjoilua, audiensseja ja tärkeiden juhlapäivien ja uskonnollisten paastopäivien viettoa. Tekstissä määrätään ministeriren (visiirien) velvollisuudet ja oikeudet ja kerrotaan valtaneuvoston (savaziro) istuntojen protokolla. Kappaleessa amirspasalarin (asevoimien komentajan) ja hänen henkilökuntansa velvollisuuksista mainitaan myös teknisiä yksityiskohtia Georgian kuninkaallisen armeijan varustuksesta.
Teoksen löysi ja julkaisi Ekvtime Taqaišvili nimellä Institution des cours royales Tbilisissä vuonna 1920 (Monumenta Georgica, tom. IV, no. 1). Suuri osa version materiaalista on käännetty englanniksi ja liitetty W.E.D. Allenin teokseen A History of the Georgian People (Lontoo, 1932). Toinen huomattava painos on Ivane Surguladzen Khelmtsipis karis garigeba (georg. ხელმწიფის კარის გარიგება, engl. Regulations of the Royal Crown, Tbilisi, 1993), jossa on L. Lozovaian ja Kevin Tuiten englanninkielinen käännös.
GP3 Venäjän Grand Prix 2018

|  GP3 Venäjän Grand Prix 2018 |
| --- | --- |
 8. osakilpailu 9 osakilpailusta kaudella 2018. 

Päivämäärä:  29. syyskuuta 2018
Sijainti:  Sotši, Venäjä
Rata:  Katuun pohjautuva moottorirata   5,848 km
Lauantain kilpailu
Pituus:  20 kierrosta, 116,960 km
Sää:   Puolipilvinen
Paalupaikka
Kuljettaja:   Leonardo Pulcini  (Campos Racing)
Aika:  1.52,586
Nopein kierros
Kuljettaja:   Nikita Mazepin  (ART Grand Prix)
Aika:  1.56,004 (kierroksella 16)
Palkintokoroke
Ensimmäinen:   Leonardo Pulcini  (Campos Racing)
Toinen:   Nikita Mazepin  (ART Grand Prix)
Kolmas:   Anthoine Hubert  (ART Grand Prix)
Sunnuntain kilpailu
Pituus:  15 kierrosta, 87,720 km
Sää:   Pilvinen
Nopein kierros
Kuljettaja:   David Beckmann  (Trident)
Aika:  1.55,543 (kierroksella 13)
Palkintokoroke
Ensimmäinen:   David Beckmann  (Trident)
Toinen:   Joey Mawson  (Arden International)
Kolmas:   Richard Verschoor  (MP Motorsport)
GP3 Venäjän Grand Prix 2018 oli GP3-kauden 2018 kahdeksas osakilpailu, joka ajettiin 29.–30. syyskuuta Sotšin katuradalla Venäjällä.